ฝันอย่างมีความสุข ควบคุมฝัน เตรียมตัวเพื่อฝันรู้ตัว เตรียมตัวเพื่อจะได้ฝันรู้ตัวก่อนเข้านอน
จากผลการศึกษาเกี่ยวกับการนอนหลับในปี ค.ศ. 2011 ของหนังสือ การนอนหลับกับนาฬิกาชีวิต (Sleep and Biological Rhythms) สรุปได้ว่า นักศึกษามหาวิทยาลัยที่เข้านอนช้ามีโอกาสที่จะฝันร้ายมากกว่าคนที่เข้านอนเร็วกว่า  หากคุณอยากจะฝันอย่างมีความสุข ให้ลองเข้านอนเร็วกว่าปกติสักชั่วโมงหนึ่งทุกคืน และสังเกตดูว่าคุณฝันดีขึ้นหรือเปล่า หนึ่งในคำอธิบายที่เป็นไปได้เกี่ยวกับผลการศึกษาในครั้งนี้ นั่นเป็นเพราะจะมีการปลดปล่อยฮอร์โมนความเครียดคอร์ติซอลในช่วงเช้าตรู่ ซึ่งเป็นเวลาที่เหล่าคนนอนดึกมักจะอยู่ในช่วงสภาวะหลับกลอกลูกตา (REM หรือ Rapid Eye Movement) หรือหลับฝัน ฝันร้ายเกิดขึ้นได้จากหลายสาเหตุ รวมถึงการกินของว่างยามดึก การดื่มแอลกอฮอล์ คาเฟอีน หรือการสูบบุหรี่หากคุณมักจะฝันร้ายเป็นประจำ ก็ให้ลองงดกิจกรรมเหล่านี้ และอย่าทานอะไรก่อนเข้านอนสองถึงสามชั่วโมง ร่างกายจะได้มีเวลาย่อยอาหารก่อนและทำให้คุณหลับสบายขึ้น  หากคุณตั้งใจจริงจังที่จะหลับให้ลึกขึ้นและฝันดี คุณก็ควรหลีกเลี่ยงการดื่มคาเฟอีนหลังเที่ยงเป็นต้นไป คุณอาจจะรู้สึกอยากหาอะไรมาเพิ่มพลังให้ตัวเอง แต่มันจะยิ่งทำให้คุณหลับได้ยากขึ้น แม้ว่าคุณจะคิดว่าการดื่มไวน์สักแก้วก่อนนอนจะช่วยให้หลับได้ แต่จริงๆ แล้วมันจะยิ่งทำให้คุณหลับไม่สบาย หากคุณนอนหลับพักผ่อนไม่ได้เต็มที่ คุณก็จะยิ่งควบคุมฝันได้ยากขึ้น หลายครั้งที่ฝันร้ายเป็นผลสะท้อนที่เกิดจากความเครียดหรือความวิตกกังวลที่เกิดขึ้นในชีวิตประจำวัน พยายามอย่าคิดถึงเรื่องเหล่านี้ระหว่างที่คุณอยู่บนเตียงกำลังจะนอนหลับ ให้ทำหัวให้ว่างและคิดถึงแต่เรื่องดีๆ แทน ยิ่งคุณคิดถึงความเครียดภายนอกน้อยเท่าไร ภายในตัวคุณก็จะสงบมากขึ้นเท่านั้น และคุณก็จะฝันดีขึ้นด้วย การออกกำลังกายเป็นประจำก็สามารถช่วยคลายความเครียด ทำให้ฝันดีขึ้น และหลับได้ง่ายขึ้น แต่อย่าออกกำลังกายใกล้เวลาเข้านอนมากนัก เพราะจะทำให้คุณหลับยาก การหลับให้สบายและผ่อนคลายเป็นกิจวัตรเป็นเรื่องที่สำคัญ ให้ลองดื่มชาสมุนไพรหรืออ่านหนังสือก่อนนอนดู เพื่อที่คุณจะได้ฝันดีขึ้น ลองหาวิธีที่จะช่วยให้คุณหลับสบายที่สุด และให้ทำวิธีนั้นซ้ำๆ เป็นกิจวัตร ขจัดความเครียดและความคิดด้านลบออกจากหัวเมื่อคุณกำลังจะนอนหลับ  อย่าดูหนังหรือรายการโทรทัศน์ที่มีความรุนแรง สยดสยอง หรือเคร่งเครียด ก่อนเข้านอน เพราะจะทำให้คุณฝันร้ายได้  หากคุณอยากจะหลับให้สบายยิ่งขึ้น ก็ให้ปิดสิ่งเร้าทางสายตาทั้งหมดอย่างน้อยครึ่งชั่วโมงถึงหนึ่งชั่วโมงก่อนเข้านอน นั่นหมายความว่า ห้ามเล่นโทรศัพท์ คอมพิวเตอร์ ดูโทรทัศน์ หรือทำอะไรก็ตามที่จะทำให้คุณสงบใจได้ยากขึ้นเมื่อเข้านอน นักวิทยาศาสตร์ผู้ศึกษาเรื่องความฝันได้ทดลองให้ผู้หญิงนอนหลับในห้องที่มีกลิ่นกุหลาบตลอดคืนเป็นเวลาอย่างน้อย 30 คืน และเธอก็ได้รายงานว่าเธอฝันดีกว่าปกติ จึงเชื่อว่ากลิ่นนี้จะช่วยกระตุ้นความคิดเชิงบวก ซึ่งจะทำให้ฝันดีขึ้น คุณสามารถใช้ได้ทั้งน้ำมันหอมระเหย โลชั่นทาผิว หรือเทียนหอมที่มีกลิ่นกุหลาบ แต่อย่าลืมเป่าเทียนให้ดับก่อนเข้านอนทุกครั้ง เพื่อป้องกันเพลิงไหม้ เมื่อคุณเช็คแล้วว่าตัวเองกำลังอยู่ในฝันหรือไม่ และรู้ตัวว่าฝันอยู่จริงๆ ให้สงบจิตสงบใจและอย่าตื่นเต้นมากไปว่าคุณกำลังฝันอยู่ หากคุณคุมตัวเองไม่ได้ คุณก็อาจจะตื่นขึ้นกลางคัน ให้สงบใจและจมดิ่งเข้าสู่โลกแห่งความฝัน ลองเริ่มควบคุมจากสิ่งของเล็กๆ ก่อนที่คุณจะสร้างหรือควบคุมสิ่งที่ซับซ้อนยิ่งกว่า คุณอาจจะค่อยๆ ลองเปลี่ยนทัศนียภาพ หรือย้ายที่อยู่ในฝัน สัมผัสสิ่งต่างๆ และพยายามทำให้ของชิ้นเล็กๆ ปรากฏตัว หรือหายวับไป เมื่อคุณรู้สึกคุ้นชินกับฝันรู้ตัวและคิดว่าตัวเองควบคุมฝันได้ระดับหนึ่งแล้ว คุณก็สามารถตั้งเป้าหมายครั้งต่อไปให้ควบคุมสิ่งที่ยากขึ้นได้ คุณอาจจะลองบิน เรียกใครสักคนออกมา เปลี่ยนทัศนียภาพทั้งหมด ไปเยือนสถานที่ในวัยเด็ก หรือแม้กระทั่งเดินทางข้ามเวลา เมื่อคุณคุ้นชินกับการฝันรู้ตัวมากขึ้นเรื่อยๆ คุณก็จะสามารถฝันได้ดั่งใจอยากเป็นประจำ เมื่อคุณตื่นขึ้น อย่าลืมที่จะบันทึกฝัน เน้นจุดที่ทำให้คุณรู้ตัวว่าฝันอยู่ และเขียนถึงสิ่งที่คุณทำได้และทำไม่ได้ในนั้น หากมีอะไรบางอย่างที่คุณไม่สามารถทำได้เลยทุกครั้งที่ฝันรู้ตัว เช่น บิน ก็ให้คิดดูว่าอะไรที่ขัดขวางคุณอยู่ เมื่อคุณฝันและรู้ตัวว่ากำลังฝันอยู่แล้ว คุณก็ควรเตือนตัวเองบ่อยๆ ว่ากำลังอยู่ในฝัน หากคุณไม่ทำ คุณก็อาจจะลืมว่าคุณกำลังฝันอยู่จริงๆ และคุณก็จะไม่สามารถควบคุมอะไรได้อีก หากคุณคอยเตือนสติตัวเองว่ากำลังฝันอยู่ คุณก็จะสามารถเปลี่ยนและควบคุมสถานการณ์ในฝันได้ หนึ่งในสิ่งที่คุณสามารถลองทำได้เมื่อฝันรู้ตัวคือการบิน คุณอาจจะยังบินไม่ได้ในตอนแรก แต่คุณก็สามารถทำให้ตัวเองบินได้ เพียงบอกกับตัวเองว่า "โอเค ฉันจะบินแล้วนะ" เพื่อทำให้จิตเชื่อว่าคุณพร้อมที่จะบินแล้วจริงๆ คุณอาจจะเริ่มจากการกระโดดไปมา กระโดดขึ้นกระโดดลง และเคลื่อนตัวขึ้นสูงก่อนจะบินได้เต็มที่จริงๆ เมื่อคุณเริ่มชินแล้ว คุณก็จะสามารถลอยตัวเหนือพื้นได้จนกว่าจะออกบิน เมื่อคุณบินอยู่ อย่าจับผิดตัวเองหรือคิดว่าตัวเองบินไม่ได้หรอก หากใจของคุณเต็มไปด้วยข้อกังขา คุณก็จะบินไม่ได้จริงๆ หากคุณกำลังร่อนต่ำลง ก็ให้ลองกระโดดสูงๆ และบินขึ้นอีกครั้ง คุณอาจจะอยากเสกของหรืออะไรบางอย่างที่คุณต้องการจะเล่นหรือจับออกมา หากคุณต้องการจะทำจริงๆ คุณก็ต้องมีความคิดสร้างสรรค์ว่ามันจะเกิดขึ้นจริงได้อย่างไร สมมติว่าคุณอยากจะทานเค้กแสนอร่อย ขั้นแรกคุณก็ควรจินตนาการว่าตัวเองอยู่ในครัวหรือร้านอาหารที่มีเค้กให้ทาน หากคุณแค่คิดถึงตัวเค้กอย่างเดียวมากไป มันก็คงจะไม่ออกมา แต่ถ้าคุณสร้างสภาพแวดล้อมให้เค้กออกมาได้ง่ายขึ้น มันก็จะส่งตรงมาถึงมือของคุณ คุณสามารถเปลี่ยนทัศนียภาพในความฝันได้ หากคุณพยายามมากพอ เมื่อคุณรู้ว่ากำลังฝันอยู่ คุณก็สามารถลองจินตนาการถึงประตูที่จะพาคุณไปสู่อีกที่ หรือค่อยๆ เสริมเติมแต่งส่วนต่างๆ ของทัศนียภาพโดยรอบๆ ให้เปลี่ยนไปเป็นสถานที่ที่คุณต้องการ หากคุณพยายามจะสร้างสถานที่จากความทรงจำวัยเด็ก ก็ให้เริ่มด้วยการเสกต้นไม้ต้นโปรดในสวนหลังบ้านออกมา ตามด้วยเฉลียงบ้าน ประตูหลังบ้าน และอื่นๆ จนกว่าคุณจะสร้างโลกที่ต้องการได้จริงๆ การวางรูปภาพทัศนียภาพที่คุณต้องการไว้ข้างๆ ตัวก่อนนอนก็สามารถช่วยได้ ภาพนั้นจะต้องเป็นสิ่งที่คุณเห็นเป็นสิ่งสุดท้ายก่อนจะหลับ จิตของคุณจะได้พร้อมที่จะสร้างมัน บางคนสามารถเดินทางข้ามกาลเวลาในฝันได้ คุณสามารถจินตนาการว่าตัวเองกำลังขึ้นเครื่องไทม์แมชชีนส่วนตัว หรือเปิดประตูไปสู่โลกใหม่ หากวิธีใดวิธีหนึ่งใช้ไม่ได้ผล ก็ให้ลองอีกวิธี คุณอาจจะบอกตัวเองว่า "ตอนนี้ ฉันจะเดินทางข้ามเวลาแล้วนะ" และเพ่งจิตเพื่อทำให้มันเกิดขึ้นจริงๆ โดยอย่าฝืนมากเกินไป การคิดถึงช่วงเวลาในความทรงจำที่อยากจะย้อนกลับไปก่อนนอนก็สามารถช่วยได้เช่นกัน ความฝันจะเกิดขึ้นในช่วงนอนกลอกตา (REM หรือ Rapid Eye Movement) ซึ่งเป็นช่วงหนึ่งในวงจรการนอนหลับ หากคุณนอนไม่พอ หรือมักจะตื่นกลางดึกบ่อยๆ วงจรช่วง REM ก็จะถูกรบกวน คุณจะต้องนอนอย่างน้อย 7-9 ชั่วโมงต่อคืนเป็นประจำ และเข้านอนเวลาเดิมทุกคืน เพื่อที่ร่างกายและจิตใจจะได้รู้เวลาที่แน่นอน หลายคนเชื่อว่าการสังเกตและจดจำฝันเป็นก้าวแรกของการฝันรู้ตัว ก่อนที่คุณจะเข้านอน ให้เตือนตัวเองว่าเมื่อตื่นขึ้นคุณจะต้องจำฝันของตัวเองได้หมด วิธีนี้จะช่วยฝึกให้จิตใต้สำนึกของคุณมุ่งความสนใจไปที่ความฝัน วิธีต่อไปนี้ก็สามารถช่วยให้คุณจำฝันได้ดีขึ้นเช่นกัน:   เมื่อตื่นขึ้น ให้นึกว่าเพิ่งฝันเรื่องอะไรไป อย่าลุกออกจากเตียงทันที เพราะจะทำให้คุณลืมฝันที่เกิดขึ้นได้ ให้อยู่บนเตียงและพยายามนึกรายละเอียดของฝันแทน หนึ่งในเหตุผลที่คนมักจะ "ลืม" สิ่งที่ฝัน นั่นก็คือ การตื่นขึ้นและคิดถึงเรื่องอื่นๆ ทันที ดังนั้นให้คุณย้ำเตือนตัวเองบ่อยๆ จนเป็นนิสัยทุกเช้า บันทึกความฝัน ให้เขียนทันทีที่คุณตื่น โดยเตรียมสมุดและปากกาไว้ข้างตัว เพื่อที่คุณจะได้เขียนบันทึกได้ทันทีก่อนที่จะลืม วิธีนี้จะช่วยให้คุณจำฝันได้ง่ายขึ้นเรื่อยๆ ด้วย คุณสามารถทำขั้นตอนนี้ได้ทั้งตอนฝันและตอนที่ยังตื่นอยู่ วิธีนี้จะช่วยให้คุณแยกออกระหว่างโลกความฝันกับโลกแห่งความเป็นจริง หากคุณทำสำเร็จในขณะหลับ คุณก็จะฝันรู้ตัวได้ เนื่องจากคุณรู้แล้วว่าตัวเองกำลังฝันอยู่ ลองทำตามวิธีเช็คเหล่านี้ดูสิ:  พยายามบิน แน่นอนว่าถ้าคุณทำได้ แสดงว่าคุณกำลังฝันอยู่   มองดูเงาสะท้อนในกระจก หากเงาสะท้อนบิดเบี้ยว พร่ามัว หรือไม่มีเงาสะท้อนอยู่เลย แสดงว่าคุณอาจจะกำลังฝันอยู่  พยายามดูเวลาบนหน้าปัดนาฬิกา ภาพจะเบลอจนดูเวลาไม่ออกเมื่ออยู่ในความฝัน   เปิดปิดสวิตช์ไฟ สวิตช์ไฟจะไม่ทำงานเมื่ออยู่ในโลกแห่งความฝัน ให้คุณลองเปิดปิดไฟด้วยจิตดู หากทำได้ คุณจะรู้ตัวว่าคุณกำลังฝันอยู่ มองดูที่มือ ตรวจดูใกล้ๆ ว่าปกติดีหรือไม่ หากคุณกำลังฝันอยู่ คุณก็อาจจะมีนิ้วมือน้อยหรือเกินกว่าความเป็นจริง ลองใช้เครื่องมืออิเล็กทรอนิกส์ คอมพิวเตอร์กับโทรศัพท์จะทำงานผิดปกติในความฝัน มองดูกระจกว่าหน้าตาคุณเปลี่ยนไปหรือไม่ สังเกตว่าคุณยัง "หายใจ" ได้หรือไม่ ขณะปิดปากและจมูก หากคุณทำได้ แสดงว่าคุณฝันอยู่ ลองใช้ของต่างๆ เช่น ดินสอ ทิ่มมือ (ฝ่ามือ) ดู หากคุณกำลังฝันอยู่ ดินสอจะทะลุผ่านมือ หรือค้างกลางอากาศตรงมือคุณอย่างหาคำอธิบายไม่ได้ แต่ถ้าคุณไม่ได้ฝันอยู่ ก็จะมีรอยดินสอบนมือของคุณแทน เมื่อคุณพยายามสร้างนิสัยให้จดจำฝันตัวเองได้ ก็ให้เริ่มมองหาสัญญาณที่บ่งบอกว่าคุณกำลังฝันอยู่ มันอาจจะเป็นภาพที่ปรากฏซ้ำๆ เช่น เกาะที่คุณไม่เคยเห็นมาก่อนในโลกแห่งความจริง หรือเหตุการณ์ที่เกิดซ้ำๆ เช่น ฟันร่วง หรือวิงเวียนจนขยับตัวไม่ได้ มองหาสัญญาณที่มักเกิดขึ้นประจำซึ่งคอยบอกว่าคุณกำลังฝันอยู่ และจดบันทึก การรู้จักสัญญาณเหล่านี้จะช่วยให้คุณรู้ตัวว่าฝันได้ดีขึ้น เพราะคุณสามารถจำสัญญาณเหล่านี้ได้ง่ายขึ้น เมื่อคุณจำสัญญาณจากฝันได้แล้ว คุณก็จะรู้ตัวว่ากำลังอยู่ในโลกแห่งความจริงหรือโลกแห่งความฝัน นักจิตวิทยาคนหนึ่งเชื่อว่าเกมจะช่วยให้คนคุ้นชินกับโลกเสมือน และการมองเห็นร่างตัวเองจากภายนอก ซึ่งเป็นทักษะที่จะส่งต่อไปยังโลกแห่งความฝัน งานวิจัยของเธอยังสรุปได้อีกว่า คนที่เล่นเกมมีโอกาสจะฝันรู้ตัวได้บ่อย และควบคุมฝันได้ดีกว่า อย่าเล่นเกมที่ใช้ความรุนแรงก่อนเข้านอน เพราะอาจจะทำให้ฝันร้ายได้ หยุดเล่นอย่างน้อยหนึ่งชั่วโมงก่อนนอน หากคุณต้องการทำตามขั้นตอนนี้ เมลาโทนินคือฮอร์โมนที่พบทั่วไปในพืช สัตว์ และจุลินทรีย์ เมลาโทนินเป็นสารต้านอนุมูลอิสระอย่างดี สามารถช่วยเพิ่มกระบวนการ REM ระหว่างหลับ และทำให้ฝันชัดเจนยิ่งขึ้น เมลาโทนินยังช่วยให้หลับง่ายขึ้นด้วย หากคุณอยากฝันให้ชัดเจนยิ่งขึ้น หลับได้ลึกขึ้น และควบคุมฝันได้ คุณก็ควรทานอาหารซึ่งมีเมลาโทนินสูงดังต่อไปนี้:  เชอร์รี่ ข้าวโอ๊ต อัลมอนด์ เมล็ดดอกทานตะวัน เมล็ดป่าน หัวไชเท้า ข้าว มะเขือเทศ กล้วย มัสตาร์ดขาว มัสตาร์ดดำ ระหว่างกิจวัตรประจำวันของคุณ ไม่ว่าจะกำลังนั่งอยู่ในห้องเรียน หรือกำลังนั่งอ่านข้อความ ให้สร้างนิสัยด้วยการถามตัวเองว่า "ฉันกำลังฝันอยู่หรือเปล่า? " หากคุณทำเป็นประจำ ก็มีโอกาสที่คุณจะถามตัวเองแบบนี้มากขึ้นเมื่อคุณกำลังฝันอยู่จริงๆ ซึ่งหากคุณทำได้ คุณก็จะรู้ตัวว่ากำลังฝันอยู่ สามารถควบคุมฝันได้ และเลือกได้ว่าจะให้มีอะไรเกิดขึ้น การถามตัวเองว่ากำลังฝันอยู่หรือเปล่า สามารถช่วยเพิ่มการตื่นตัวได้ ซึ่งจะช่วยทำให้คุณฝันรู้ตัวได้ง่ายขึ้น การฝันรู้ตัวจำเป็นต้องมีจิตที่ตื่นตัวและไม่บ่ายเบี่ยงเพราะโดนเรื่องต่างๆ ในโลกแห่งความจริงรบกวน ระหว่างที่คุณนอนอยู่บนเตียง พยายามจะหลับ ให้ทำหัวให้โล่ง ปราศจากเรื่องรบกวน และมุ่งความสนใจไปที่ความคิดที่ว่า คุณกำลังจะหลับและเข้าสู่ฝัน การทำสมาธิยังช่วยขจัดความคิดด้านลบในใจออกไป ซึ่งทำให้คุณหลับสบายขึ้นด้วย ก่อนคุณจะหลับ ให้คิดว่าคุณอยากจะฝันถึงอะไร ลองจินตนาการภาพสิ่งรอบข้างให้ชัดๆ และใส่รายละเอียดอย่างภาพ เสียง กลิ่น นำตัวคุณเข้าไปยังที่ตรงนั้น และลองเดินสำรวจไปรอบๆ  ให้ความสำคัญกับสัมผัสการหายใจและการเดินไปรอบๆ สิ่งต่างๆ ที่ปรากฏในฝัน แม้ว่าคุณจะยังไม่ได้ฝันจริงๆ แต่ก็จงบอกตัวเองว่า "ฉันกำลังฝันอยู่" ทำขั้นตอนนี้ซ้ำไปเรื่อยๆ จนกว่าคุณจะหลับไป เลือกสถานที่ในอุดมคติของคุณเพื่อให้ผลออกมาเป็นที่น่าพอใจ วางรูปถ่าย ตราสัญลักษณ์ หรือกระดาษเปล่าแผ่นหนึ่งไว้ข้างตัวก่อนจะหลับ เลือกอะไรก็ได้ที่เป็นตัวแทนของสิ่งที่คุณอยากจะฝันถึง และวางมันไว้ก่อนเข้านอน เพื่อที่ของชิ้นนั้นจะได้พาคุณเข้าสู่โลกแห่งความฝันที่คุณต้องการเห็น หากคุณต้องการจะฝันถึงใครสักคน ให้วางรูปของคนคนนั้นไว้ใกล้คุณ หากคุณเป็นจิตกรที่กำลังมองหาไอเดียใหม่ๆ อยู่ ให้วางผ้าใบวาดรูปเปล่า ๆ ไว้ข้างๆ วิธีนี้จะช่วยทำให้คุณสามารถฝันถึงสิ่งที่ต้องการเห็นได้ เพราะวิธีนี้จะเป็นการหว่านเมล็ดพันธุ์ของสิ่งของเหล่านี้ในใจคุณก่อนจะหลับ เมื่อคุณล้มตัวลงนอน ให้เตือนตัวเองด้วยประโยคง่ายๆ เช่น "คืนนี้ ฉันอยากจะรู้ตัวว่าฝันอยู่" ย้ำเตือนความคิดนี้สักสองสามครั้งและตั้งจิตแน่วแน่ว่าจะทำมันให้ได้ วิธีนี้จะช่วยให้ใจของคุณพร้อมที่จะทำให้คุณรู้ตัวว่ากำลังฝันอยู่ หากคุณต้องการจะควบคุมฝัน คุณก็ควรนอนหลับในห้องที่มืดสนิท หรือมืดที่สุดเท่าที่เป็นไปได้ การหลับในห้องที่มืดสนิทจะช่วยคงให้ระดับเมลาโทนินในตัวสูง ซึ่งจะทำให้ฝันดีและรู้ตัวในฝันได้ดีขึ้น ทางที่ดีที่สุดคือ ห้องของคุณจะต้องมืดจนมองไม่เห็นความต่างระหว่างตอนที่คุณลืมตากับตอนที่หลับตาลง อย่าให้มีแสงสลัว แสงที่ลอดเข้ามาทางหน้าต่างมากไป หรืออะไรก็ตามแต่ที่จะทำให้สภาพโดยรอบไม่มืดสนิท สตีเฟน ลาเบิร์ก จากมหาวิทยาลัยสแตนฟอร์ด ผู้ก่อตั้งสถาบัน The Lucidity Institute ได้คิดเทคนิคเหนี่ยวนำที่มีชื่อว่า MILD (Mnemonic Induction of Lucid Dreams) ขึ้น ซึ่งเทคนิคนี้เป็นหนึ่งในเทคนิคที่ได้ผลดีที่สุดในการฝันรู้ตัว และนี่คือขั้นตอนสิ่งที่ควรทำ:  เมื่อคุณเข้านอนตอนกลางคืน ให้บอกตัวเองว่าจะต้องจำฝันให้ได้ เพ่งสมาธิไปที่การย้ำเตือนเมื่อฝัน และเตือนตัวเองว่านี่คือความฝันด้วย จินตนาการถึงสิ่งที่อยากทำระหว่างที่ฝัน เช่น บิน หรือเต้น ทำขั้นตอนสองข้อท้ายซ้ำๆ เตือนตัวเองเมื่อคุณฝันและกลับเข้าไปในฝัน จนกว่าคุณจะหลับจริงๆ ทำตามเทคนิคนี้ซ้ำไปเรื่อยๆ จนกว่าคุณจะสามารถฝันรู้ตัวได้ แม้ว่าการควบคุมฝันและขจัดฝันร้ายจะเป็นเรื่องยาก แต่สิ่งที่คุณสามารถลองทำได้คือการจินตนาการถึงตอนจบในฝันร้าย หากคุณมักจะฝันถึงผู้ชายท่าทางน่ากลัวที่อยู่ในบ้านของคุณ ให้จินตนาการว่าคุณไล่เขาออกไป หรือเขาเดินออกไปด้วยตัวเอง ไม่ว่าฝันร้ายจะเป็นเรื่องอะไร ให้ลองจินตนาการตอนจบไว้ เพื่อที่คุณจะได้เอาชนะมันและขจัดฝันร้ายออกไปได้  หากคุณคิดถึงสิ่งนี้มากพอ จดบันทึกลงกระดาษ หรือพูดสิ่งที่คิดออกมาดังๆ คุณก็อาจจะสามารถเปลี่ยนฝันที่กำลังจะเกิดได้
เข้านอนเร็วขึ้น. ควบคุมการทานอาหาร. จัดการกับความเครียด. ผ่อนคลายให้มากขึ้นเมื่อถึงเวลานอน. วางกุหลาบไว้ในห้องนอน. เริ่มควบคุมฝันเล็กๆ น้อยๆ เมื่อคุณรู้ตัวว่าฝันอยู่. ควบคุมฝันให้มากขึ้น. เตือนตัวเองเป็นช่วงๆ ว่ากำลังฝันอยู่. ทำให้ตัวเองบินได้. เสกของออกมา. เปลี่ยนทัศนียภาพ. เดินทางข้ามเวลา. นอนหลับให้เพียงพอ. มุ่งความสนใจไปที่ความฝัน. เช็คว่าคุณกำลังฝันอยู่หรือเปล่าทั้งตอนฝันและตอนตื่น. หาสัญญาณที่บ่งบอกว่าฝัน. เล่นเกม. ทานอาหารที่อุดมได้ด้วยเมลาโทนิน. ถามตัวเองว่ากำลังฝันอยู่หรือไม่ตลอดวัน. ทำสมาธิก่อนนอน. จินตนาการถึงฝันรู้ตัว. วางของที่เป็นสัญญาณบอกความฝันไว้ข้างๆ. เตรียมตัวให้พร้อมควบคุมฝันก่อนจะนอน. นอนหลับในห้องที่มืดสนิท. ใช้เทคนิคเหนี่ยวนำ MILD. ขจัดฝันร้ายออกไป.
https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want
Having More Pleasant Dreams Controlling Your Dreams Preparing for Lucid Dreaming During the Day Preparing for Lucid Dreaming Before Bed